ai4bharat/Pralekha huggingface dataset:
சுற்றுலா அமைச்சகம்
நமது நாட்டைப் பாருங்கள் வரிசையின் கீழ் நடைபெற்ற 29-வது இணையக் கருத்தரங்கில் மத்தியப் பிரதேசத்தின் வன அதிசயங்களின் மெய்நிகர் பயணத்தை சுற்றுலா அமைச்சகம் வழங்கியது.
மத்தியப் பிரதேசத்தின் மயக்கும் இயற்கை அழகையும், சுற்றுச்சூழல் அமைப்பையும் படம்பிடித்துக் காட்டும் விதமாக, ' மத்தியப் பிரதேசத்தின் வன அதிசயங்கள்' என்னும் தலைப்பில் இணையக் கருத்தரங்கு ஒன்றை நமது நாட்டைப் பாருங்கள் வரிசையின் கீழ் சுற்றுலா அமைச்சகம் வழங்கியது. உலகின் மிகச் சிறந்த பல்லுயிர்த்தன்மை மிக்க இடங்களில் ஒன்றான, வியக்கத்தக்க இந்தியாவின் இதயம் என்று அழைக்கப்படும் மத்தியப் பிரதேச மாநிலத்தை நேரில் காண்பதற்கு இணையான மெய்நிகர் பயண அனுபவத்தை இந்த இணையக் கருத்தரங்கு வழங்கியது.
நமது நாட்டைப் பாருங்கள் வரிசையின் கீழ் 06 ஜூன், 2020 அன்று நடைபெற்ற இந்த 29-வது இணையக் கருத்தரங்கின் நெறியாளராக சுற்றுலாத் துறையின் கூடுதல் தலைமை இயக்குநர் திருவாளர். ரூபிந்தர் பிரார் இருக்க, மத்தியப் பிரதேசத்தில் பிறந்து வளர்ந்து வன வாழ்க்கைக் குறித்து விரிவாகப் பணியாற்றியிருக்கும் வனவாழ்க்கையைப் படமெடுப்பவரான இளைஞர் திரு. சுயாஷ் கேஷாரி வழங்கினார். ஒரே பாரதம், சிறப்பான பாரதம் திட்டத்தின் கீழ் இந்தியாவின் வளமானப் பன்முகத்தன்மையை படம் பிடித்துக் காட்டும் முயற்சியாக நமது நாட்டைப் பாருங்கள் இணையக் கருத்தரங்கு இருக்கிறது.
இயற்கை வனவாழ்வு, வரலாறு மற்றும் இதிகாசங்களின் கலவையாக மத்தியப் பிரதேசம் திகழ்கிறது. புலிகளின் சொர்க்கம் என்று அழைக்கப்படும் பந்தவ்கர் தேசியப் பூங்காவில் இருந்து அழகானப் பயணத்தை சுயாஷ் தொடங்கினார். 32 மலைகளின் பேரழகை இந்த தேசியப் பூங்கா வழங்குகிறது.
சத்திஸ்கரில் மறைந்துள்ளப் பொக்கிஷங்களை 9 ஜூன் அன்று அடுத்த நமது நாட்டைப் பாருங்கள் இணையக் கருத்தரங்கு படம் பிடித்துக் காட்டவிருக்கிறது. பங்கு பெறுவோர் https://bit.ly/ChhattisgarhDAD என்னும் முகவரியில் பதிவு செய்து கொள்ளலாம்.
சிறப்பு சேவைகள் மற்றும் கட்டுரைகள்
கன்னியாகுமரி முதல் புதுதில்லி வரை: மதுரை மற்றும் திண்டுக்கல்லைக் கடந்தது சிஆர்பிஎஃப் மிதிவண்டி பேரணி
கன்னியாகுமரியிலிருந்து கடந்த ஆகஸ்ட் 22-ஆம் தேதி தொடங்கிய மத்திய ரிசர்வ் காவல் படையின் மிதிவண்டி பேரணி, இன்று காலை மதுரை மாவட்டத்தின் கீழக்குயில்குடி நகரை அடைந்தது. குழுவின் தலைவர் மற்றும் வீரர்களை வரவேற்கும் வகையில் ஏற்பாடு செய்யப்பட்டிருந்த நிகழ்ச்சியில் மாவட்ட ஆட்சியர் திரு அனீஷ் சேகர் மற்றும் காவல்துறை கண்காணிப்பாளர்  திரு பாஸ்கரன் கலந்து கொண்டனர்.
கேஎம்ஆர் சர்வதேசப் பள்ளியின் மாணவர்கள், யோகா, சிலம்பாட்டம் மற்றும் நடனம் போன்ற நிகழ்ச்சிகளை வழங்கினார்கள். ரக்ஷா பந்தன் கொண்டாட்டங்களின் ஒரு பகுதியாக, பள்ளியின் ஆசிரியர்கள், குழுவினருக்கும், அதிகாரிகளுக்கும் ராக்கி கட்டினார்கள். மேலும், உள்ளூர் கலைஞர்களின் கரகாட்டம், சிலம்பாட்டம், ஒயிலாட்டம் போன்ற ஏராளமான தமிழ் நாட்டுப்புறக் கலை நிகழ்ச்சிகளும் நடைபெற்றன.
மீனாட்சி அம்மன் ஆலயம் மற்றும் மதுரையின் கலாச்சாரம் குறித்த புத்தகங்களை மாவட்ட காவல்துறை அதிகாரிகள், குழுவினரிடம் வழங்கினார்கள். மதுரை ரோட்டரி சங்கங்களின் சார்பாக மிதிவண்டி பேரணியில் பங்கேற்ற வீரர்களுக்கு நினைவுப் பரிசுகளும் வழங்கப்பட்டன.
காலை 8:30 மணிக்கு மதுரையிலிருந்து புறப்பட்ட பேரணி, நண்பகல் வாக்கில் திண்டுக்கல் சென்றடைந்தது. மாவட்ட காவல்துறை கண்காணிப்பாளர் திரு ஸ்ரீநிவாசன், தேசிய நெடுஞ்சாலையில் இருந்து குழுவினருடன் மிதிவண்டியில் பயணம் செய்தார். வீரர்களைக் கௌரவிப்பதற்காக ஏற்பாடு செய்யப்பட்டிருந்த நிகழ்ச்சியில், முன்னாள் மத்திய ஆயுதப் படை வீரர்கள், முன்னாள் ராணுவ வீரர்கள், நாட்டுப்புறக் கலைஞர்கள், பொதுமக்கள் மற்றும் பல்வேறு சங்கங்களின் பிரதிநிதிகள் கலந்து கொண்டனர்.
கன்னியாகுமரி முதல் ராஜ்காட் வரை’ என்று பெயரிடப்பட்டுள்ள இந்த மிதிவண்டி பேரணி, 2850 கிலோமீட்டர் தூரத்தைக் கடந்து அக்டோபர் 2-ஆம் தேதி புதுதில்லியின் ராஜ்காட்டில் நிறைவடையும். தமிழ்நாடு, கர்நாடகா, ஆந்திரப் பிரதேசம், தெலங்கானா, மகாராஷ்டிரா, உத்தரப் பிரதேசம் மற்றும் தில்லி ஆகிய மாநிலங்கள் வழியாக இந்தப் பயணம் மேற்கொள்ளப்படும்.
(Visitor Counter : 120
பாதுகாப்பு அமைச்சகம்
மிஷன் சாகர் II: இந்திய போர்க்கப்பல் ஐராவத், சூடான் நாட்டிற்கு உணவு பொருட்களை வழங்கியது
மிஷன் சாகர் இரண்டாம் திட்டத்தின் கீழ், 2020, நவம்பர் 2-ஆம் தேதி இந்திய போர்க் கப்பலான ஐராவத், சூடான் துறைமுகத்திற்குள் நுழைந்தது. கொவிட்-19 தொற்று பரவலால் உலகெங்கும் ஏற்பட்டுள்ள பாதிப்பைக் கருத்தில் கொண்டு இந்திய அரசு நட்பு நாடுகளுக்கு பல்வேறு வகையில் உதவிகளை செய்து வருகிறது. இதன் அடிப்படையில் இந்திய போர்க் கப்பலான ஐராவத், சூடான் நாட்டில் வாழும் மக்களுக்கு உதவும் வகையில் 100 டன் உணவு பொருட்களுடன் பயணம் மேற்கொண்டது.
கடந்த மே- ஜூன் மாதங்களில் மிஷன் சாகர் ஒன்றாம் திட்டத்தின்கீழ் இந்தியாவிலிருந்து மாலத்தீவுகள், மொரிஷியஸ், மடகாஸ்கர் மற்றும் கோமோரோ நாடுகளுக்கு உணவுப் பொருட்களும் மருந்துப் பொருட்களும் வழங்கப்பட்டன. மிஷன் சாகர் இரண்டாம் திட்டத்தின் கீழ் இந்திய போர்க்கப்பல் ஐராவத்தின் மூலம் சூடான், தெற்கு சூடான், ஜிபோடி மற்றும் எரித்ரியா ஆகிய நாடுகளுக்கு உணவுகள் வழங்கப்படும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1669599
பாதுகாப்பு அமைச்சகம்
உள்நாட்டில் தயாரிக்கப்பட்ட மென்பொருள் சார்ந்த வானொலி சாதனங்களை ஆயுதப் படைகளுக்கு வழங்கி ‘தற்சார்பு இந்தியாவை' அடைவதில் பாதுகாப்பு அமைச்சகம் தீவிரம்
ஆயுதப்படைகளில் அதிகரித்து வரும் தேவையைக் கருத்தில் கொண்டு, நாட்டின் முன்னணி ஆராய்ச்சி மற்றும் மேம்பாட்டு நிறுவனமான பாதுகாப்பு ஆராய்ச்சி மற்றும் மேம்பாட்டு நிறுவனம்  கான்பூர் இந்திய தொழில்நுட்பக் கழகத்துடன் இணைந்து உள்நாட்டில் தயாரிக்கப்பட்ட மென்பொருளை அடிப்படையாகக் கொண்ட வானொலி சாதனங்களை  உருவாக்கும் முயற்சியை பாதுகாப்பு அமைச்சகம் துரிதப்படுத்தியுள்ளது.
(பாதுகாப்பு உணர்திறன் எஸ்.டி.ஆர் தொழில்நுட்பம் மற்றும் தயாரிப்புகளுக்கு, அவற்றின் முழுமையான வாழ்க்கை சுழற்சி மேலாண்மை கட்டமைப்பு அவசியம். உள்நாட்டில் தயாரிக்கப்பட்ட நிலையான வடிவமைப்பு, உருவாக்கம், தயாரிப்பு, சோதனை/ சான்றிதழ் மற்றும் பராமரிப்பு சூழல் உள்ளிட்டவை இதில் அடங்கும்.
விரிவான திட்டம் மற்றும் காலக்கெடுவுடன் எஸ்.டி.ஆர்-ஐ உள்நாட்டிலேயே தயாரிப்பதற்கு டி.ஆர்.டி.ஓ-வின் பாதுகாப்பு மின்னணு செயலிகள் ஆய்வகம்  வரைவு திட்ட அறிக்கையை வடிவமைத்துள்ளது. இந்த அறிக்கையின் படி பணிகள் நடைபெற்று வருகின்றன.
பாதுகாப்பான வானொலி தொலைத்தொடர்புத் துறையில் ‘தற்சார்பு இந்தியாவின்’ இலக்குகளை அடைய இது ஒரு முக்கியமான நடவடிக்கையாக இருக்கும் என்று பாதுகாப்பு செயலாளர் டாக்டர் அஜய் குமார் தெரிவித்தார். இதன் மூலம் இறக்குமதிக்கான நிதி குறைவதுடன், ஆயுதப் படைகளுக்கு பாதுகாப்பான வானொலி இணைப்பு உருவாக்கப்படும் என்று கூறிய அவர், நிர்ணயிக்கப்பட்ட காலத்திற்குள் இந்த பணிகள் முழுவதும் நிறைவடையும் என்று நம்பிக்கை தெரிவித்தார்.
மேலும் விவரங்களுக்கு இதன் ஆங்கில செய்திக் குறிப்பை காணவும்: https://www.pib.gov.in/PressReleasePage.aspx?PRID=1844825
பிரதமர் அலுவலகம்
ஜூன் 3ஆம் தேதி கோவாவின் முதல் வந்தே பாரத் விரைவு ரயிலை பிரதமர் கொடியசைத்து தொடங்கி வைக்கிறார்
இது நாட்டின் 19வது வந்தே பாரத் ரயிலாகும்
வந்தே பாரத் ரயில் மும்பை மற்றும் கோவா இடையிலான பயணத்தை ஏறக்குறைய ஏழரை மணி நேரத்தில் எட்டும்; தற்போதைய பாதையில் உள்ள அதிவேக ரயிலுடன் ஒப்பிடுகையில், ஒரு மணிநேர பயண நேரத்தை மிச்சப்படுத்துகிறது
இந்த ரயில் பயணிகளுக்கு உலகத்தரம் வாய்ந்த அனுபவத்தை வழங்குவதுடன், சுற்றுலாவை மேம்படுத்தவும் உதவும்
பிரதமர் திரு நரேந்திர மோடி, கோவாவின் முதல் வந்தே பாரத் விரைவு ரயிலை ஜூன் 3 ஆம் தேதி காலை 10:30 மணிக்கு காணொலி மூலம் மட்கான் ரயில் நிலையத்தில் இருந்து கொடியசைத்து தொடங்கி வைக்கிறார்.
'மேக் இன் இந்தியா' மற்றும் தற்சார்பு இந்தியா என்ற பிரதமரின் தொலைநோக்குப் பார்வையை உணர்ந்து, அதிநவீன வந்தே பாரத் விரைவு ரயில், மும்பை - கோவா வழித்தடத்தில் இணைப்பை மேம்படுத்தி, அப்பகுதி மக்களுக்கு வேகத்துடனும், வசதியுடனும் பயணிக்க வழிவகை செய்யும். இந்த ரயில் நாட்டில் இயக்கப்படும் 19-வது வந்தே பாரத் ரயிலாகும்.
மும்பையின் சத்ரபதி சிவாஜி மகாராஜ் டெர்மினஸ் மற்றும் கோவாவின் மட்கான் ரயில் நிலையம் இடையே இந்த ரயில் இயக்கப்படும். இரண்டு இடங்களையும் இணைக்கும் தற்போதைய அதிவேக ரயிலுடன் ஒப்பிடும் போது, இது ஏறக்குறைய ஏழரை மணி நேரத்தில் பயண தூரத்தை அடையும். இந்த ரயில் ஒரு மணிநேர பயண நேரத்தை மிச்சப்படுத்த உதவும்.
உள்நாட்டிலேயே தயாரிக்கப்பட்ட இந்த ரயில், உலகத்தரம் வாய்ந்த வசதிகள் மற்றும் கவாச் தொழில்நுட்பம் உள்ளிட்ட மேம்பட்ட பாதுகாப்பு அம்சங்களுடன் இரு மாநிலங்களிலும் சுற்றுலாவை மேம்படுத்தும்.
பிரதமர் அலுவலகம்
டி.ஆர்.டி.ஓ முன்னாள் தலைமை இயக்குநர் டாக்டர் வி.எஸ்.அருணாசலம் மறைவுக்கு பிரதமர் இரங்கல்
டி.ஆர்.டி.ஓ முன்னாள் தலைமை இயக்குநர் டாக்டர் வி.எஸ்.அருணாசலம் மறைவுக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
எக்ஸ் தளத்தில் அவர் கூறியுள்ளதாவது:
“டாக்டர் வி.எஸ்.அருணாசலத்தின் மறைவு, அறிவியல் சமூகத்திலும், உத்தி சார்ந்த உலகிலும் ஒரு பெரிய வெற்றிடத்தை ஏற்படுத்தியுள்ளது. அவரது அறிவு, ஆராய்ச்சி ஆர்வம் மற்றும் இந்தியாவின் பாதுகாப்பு திறன்களை வலுப்படுத்துவதில் வளமான பங்களிப்பு, ஆகியவற்றுக்காக, அவர் பெரிதும் பாராட்டப்பட்டார். அன்னாரது குடும்பத்தினருக்கும், நலம் விரும்பிகளுக்கும் இரங்கல். ஓம் சாந்தி.”
(SM/BR/KRS
(
பாதுகாப்பு அமைச்சகம்
நவீன நில அளவை தொழில்நுட்பங்களைப் பயன்படுத்தி மூன்று ஆண்டுகளில் 17.78 லட்சம் ஏக்கர் பாதுபாப்பு துறை நிலங்களை பாதுகாப்பு அமைச்சகம் அளவை செய்துள்ளது
பாதுகாப்பு துறை எஸ்டேட் அலுவலங்களின் ஆவணங்கள் படி, பாதுகாப்பு அமைச்சகத்துக்கு சொந்தமாக 17.99 லட்சம் ஏக்கர் நிலம் உள்ளது. இதில், 1.61 லட்சம் ஏக்கர் நிலம் 62 கண்டோன்மென்ட் பகுதிகளில் உள்ளன. 16.38 லட்சம் ஏக்கர் கண்டோன்மென்டுகளுக்கு வெளியே, ஏராளமான பகுதிகளில் உள்ளன. இதில், 18,000 ஏக்கர் நிலம், மாநில அரசின் வாடகையிலோ, மற்ற அரசு துறைகளுக்கு மாற்றப்பட்டதால், ஆவணங்கள் ரத்து செய்யப்பட்டோ உள்ளன.
பாதுகாப்பு துறை நிலங்களைப் பாதுகாக்க தெளிவான எல்லைகள் அவசியமாகும். பாதுகாப்பு அமைச்சகத்தின் உரிமையை பாதுகாக்கவும், நில ஆவணங்களை மேம்படுத்துவதுடன், ஆக்கிரமிப்புகளை தடுக்கவும் இது அவசியமாக உள்ளது. இதனைக் கருத்தில் கொண்டு, பாதுகாப்பு அமைச்சகத்தின், பாதுகாப்பு எஸ்டேட் தலைமை இயக்குநரகம் 2018-ம் ஆண்டு அக்டோபரில் நில அளவை நடவடிக்கையை ஆரம்பித்தது.
கண்டோன்மென்டுகளுக்கு உள்ளே உள்ள 1.61 லட்சம் ஏக்கர், வெளியே உள்ள 16.17 லட்சம் ஏக்கர்  நிலங்கள் அளந்து சர்வே செய்து முடிக்கப்பட்டுள்ளது. சுதந்திரத்துக்குப் பின்னர் இந்த நடவடிக்கை சாதனையாக கருதப்படுகிறது. சுமார் 4900 இடங்களில் இந்த நிலம் விரிந்து பரந்துள்ளது. இந்த அளவை நாட்டின் மிகப்பெரும் அளவையாகும்.
அதிநவீன தொழில்நுட்பங்களைப் பயன்படுத்தி இந்த அளவை நடைபெற்றுள்ளது. ட்ரோன் மூலம் படம் பிடித்தல், செயற்கைக்கோள் படம் போன்றவையும் இதில் பயன்படுத்தப்பட்டுள்ளது. மேலும் கூடுதல் விவரங்களுக்கு ஆங்கில செய்திக்குறிப்பை காணவும்.
எரிசக்தி அமைச்சகம்
மின் விநியோக அமைப்பு தொழில்நுட்ப பயிற்சிக்காக புரிந்துணர்வு ஒப்பந்தம்
மின் விநியோக அமைப்பு தொழில்நுட்பத்தில், பயிற்சி, ஆராய்ச்சி மற்றும் தொழில்முனைவு வளர்ச்சிக்காக புரிந்துணர்வு ஒப்பந்தம் ஒன்று கையெழுத்திடப்பட்டுள்ளது. மத்திய மின்சக்தி அமைச்சகத்தின் பொதுத்துறை நிறுவனமான மின்சக்தி நிதி நிறுவனம், கான்பூர் இந்திய தொழில்நுட்ப பயிலகத்துடன் இந்த ஒப்பந்தத்தை ஏற்படுத்திக் கொண்டுள்ளது. இதன்படி, மின்சக்தி நிதி நிறுவனம் தனது சமுதாய கடப்பாடு திட்டத்தின் கீழ், ரூ.2,38,97,000-ஐ, நிதியுதவியாக, கான்பூர் தொழில்நுட்ப பயிலகத்திற்கு அளிக்க உள்ளது.
மின் விநியோக அமைப்பு தொழில்நுட்பத்தில், ஆராய்ச்சி மற்றும் வளர்ச்சிப் பணிகளுக்கான கட்டமைப்பை உருவாக்குவதற்கு இந்திய தொழில்நுட்ப பயிலகத்திற்கு உதவி செய்வதுதான் இந்த புரிந்துணர்வு ஒப்பந்தத்தின் நோக்கம் என்று மின்சக்தி நிதி நிறுவனத்தின் செயல் இயக்குனர் திரு.ஆர்.முரஹரி தெரிவித்துள்ளார்.
நித்தி ஆயோக்
நிதி ஆயோக் துணைத் தலைவராக நியமிக்கப்பட்டுள்ள சுமன் பெரி-யை நிதி ஆயோக் வரவேற்கிறது
2022-ம் ஆண்டு மே 1-ம் தேதி முதல் நிதி ஆயோக்கின் துணைத் தலைவராக பொறுப்பேற்கும் திரு சுமன் பெரி-க்கு நிதி ஆயோக் வரவேற்பு தெரிவித்துள்ளது. அனுபவமிக்க கொள்கைப் பொருளாதார நிபுணரும் ஆராய்ச்சி நிர்வாகியுமான திரு பெரி, மத்திய அரசின் முதன்மை சிந்தனைக் குழு தலைவரான டாக்டர் ராஜீவ் குமாரிடம் இருந்து பொறுப்பேற்கவுள்ளார்.
புதிய, இளம் திறமையாளர்கள் மற்றும் அரசின் அனைத்து பங்குதாரர்களுடன் வலுவான தொடர்புகளைக் கொண்ட ஆற்றல்மிக்க அமைப்பை ராஜிவ் குமார் தம்மிடம் விட்டுச் செல்வதாக, திரு பெரி குறிப்பிட்டார். "உலகளவில் நிச்சயமற்ற சூழல் நிலவி வரும் வேளையில் அதன் பொறுப்பு ஒப்படைக்கப்பட்டதற்கு நான் மிகவும் பெருமைப்படுகிறேன் என்று கூறியுள்ளார். ஆழமான பகுப்பாய்வு மற்றும் விரிவான விவாதங்களின் அடிப்படையில் முன்னேற்றம் குறித்த தெளிவான பார்வையை உருவாக்குவதும், நாட்டில் உள்ள அனைத்து மாநிலங்களுடன் இணைந்து செயலாற்றுவது நிதி ஆயோக்கின் சவாலான பணி என்று அவர் கூறியுள்ளார். பொருளாதார வளர்ச்சி இறுதியில் மாநிலங்களில் தான் நிகழ்கிறது என்று அவர் குறிப்பிட்டார். நாட்டின் பொருளாதார மற்றும் சமூகத் தெரிவுகள் உலகளவில் முக்கியத்துவம் வாய்ந்தவை,” என்று அவர் மேலும் கூறினார்.
தேசிய பயன்பாட்டு பொருளாதார ஆராய்ச்சி கவுன்சிலின்  தலைமை இயக்குனராகவும், ராயல் டச்சு ஷெல் அமைப்பின் உலகளாவிய தலைமை பொருளாதார நிபுணராகவும் திரு பெரி பணியாற்றியுள்ளார். அவர் பிரதமரின் பொருளாதார ஆலோசனைக் குழு, புள்ளியியல் ஆணையம் மற்றும் இந்திய ரிசர்வ் வங்கியின் நிதிக் கொள்கைக்கான தொழில்நுட்ப ஆலோசனைக் குழு உறுப்பினராகவும் அவர் பணியாற்றியுள்ளார். இதற்கு முன்னதாக வாஷிங்டன் DC-யில் உள்ள உலக வங்கியிலும் திரு பெரி பணியாற்றியுள்ளார். லத்தீன் அமெரிக்காவை மையமாகக் கொண்ட மேக்ரோ பொருளாதாரம், நிதிச் சந்தைகள் மற்றும் பொதுக் கடன் மேலாண்மை ஆகிய துறைகளிலும் அனுபவம் வாய்ந்தவர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1821686
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 218.68 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 218.68 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.10 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 38,293 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.09 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.73 சதவீதமாக உள்ளது. கடந்த 24 மணி நேரத்தில் 5,069 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,40,24,164.
இந்தியாவில் கடந்த 24 மணி நேரத்தில் 3,805 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 2,95,416 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 89.53 கோடி  வாராந்திரத் தொற்று 1.39 சதவீதமாக உள்ளது. தினசரித் தொற்று விகிதம் 1.29 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1864004
நித்தி ஆயோக்
பிரதமரின் மக்கள் ஆரோக்கியத் திட்டத்தை சிறப்பான முறையில் செயல்படுத்துவதற்காக தேசிய சுகாதார முகமை அமைப்பை தேசிய சுகாதார ஆணையம் என மாற்றியமைக்க மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் மத்திய அமைச்சரவைக் கூட்டம் நடைபெற்றது. இதில், பிரதமரின் மக்கள் ஆரோக்கியத் திட்டத்தை  சிறப்பான முறையில் செயல்படுத்துவதற்காக ஏற்கனவே உள்ள தேசிய சுகாதார முகமையை “தேசிய சுகாதார ஆணையமாக” மாற்றியமைக்க ஒப்புதல் அளிக்கப்பட்டது.
இந்த ஒப்புதலின் மூலம், ஏற்கனவே உள்ள “தேசிய சுகாதார முகமை” கலைக்கப்பட்டு, அதற்குப் பதிலாக தேசிய சுகாதார ஆணையம் அமைக்கப்படுகிறது. இதன் அலுவலகம், சுகாதாரம் மற்றும் குடும்பநல அமைச்சகத்துடன் இணைக்கப்படும்.
முடிவுகளை எடுப்பதற்காக ஏற்கனவே நடைமுறையில் உள்ள பல்லடுக்கு கட்டமைப்புக்கு மாற்றாக, மத்திய சுகாதாரம் மற்றும் குடும்பநலத் துறை அமைச்சர் தலைமையிலான ஆட்சிமன்ற வாரியம் அமைக்கப்படும். இது, இந்தத் திட்டத்தை எந்தவொரு தடங்கலும் இன்றி செயல்படுத்தும் வகையில், முடிவுகளை விரைந்து மேற்கொள்ள வழிவகை செய்யும். அரசு, துறை வல்லுநர்கள் உள்ளிட்டோரின் பிரதிநிதிகள் சேர்க்கப்பட்டு, ஆட்சிமன்ற வாரியம் விரிவான அளவில் இருக்கும். அதோடு, ஆட்சிமன்ற வாரியத்தில் மாநிலங்களும் சுழற்சி அடிப்படையில் பிரதிநிதிகளாக சேர்க்கப்படும்.
புதிய தேசிய சுகாதார ஆணையத்துக்கு புதிதாக நிதிஒதுக்கீடு செய்யப்படவில்லை. தேசிய சுகாதார முகமைக்கு, தகவல் தொழில்நுட்பம், மனிதவளம், கட்டமைப்பு, செயல்பாட்டு செலவு உள்ளிட்டவற்றுக்காக மத்திய அமைச்சரவை ஏற்கனவே ஒப்புதல் அளிக்கப்பட்ட நிதியையே, தற்போது திட்டமிடப்பட்டுள்ள தேசிய சுகாதார ஆணையம் பயன்படுத்திக் கொள்ளும்.
திறமையான, வலுவான மற்றும் வெளிப்படையான முறையில் முடிவுகளை எடுப்பதன் மூலம், பிரதமரின் மக்கள் ஆரோக்கியத் திட்டத்தை செயல்படுத்த முழு நம்பகத்தன்மை, அதிகாரம் மற்றும் சட்டப்பூர்வ உரிமையை தேசிய சுகாதார ஆணையம் பெற்றிருக்கும்.
பிரதமர் அலுவலகம்
ஜப்பான், பப்புவா நியூ கினியா மற்றும் ஆஸ்திரேலியா ஆகிய நாடுகளுக்கு பிரதமர் பயணம்
ஜப்பானின் தலைமையில் நடைபெறும் G-7 உச்சிமாநாட்டில் பங்கேற்க ஜப்பான் பிரதமர் கிஷிடா ஃபுமியோ அழைப்பின் பேரில், பிரதமர் திரு.நரேந்திர மோடி 2023 மே 19-21-ம் தேதி வரை ஜப்பானின் ஹிரோஷிமாவுக்குச் செல்கிறார். இந்த மாநாட்டின் போது, நட்பு நாடுகளுடன் அமைதி, நிலைத்தன்மை, உணவு பாதுகாப்பு போன்ற பல்வேறு தலைப்புகளில் பிரதமர் பேசுவார்.
பின்னர் பிரதமர் நரேந்திர மோடி ஜப்பான் பிரதமர் கிஷிடா ஃபுமியோவுடன் இருதரப்பு சந்திப்பை நடத்துவார். பின்னர் பப்புவா நியூ கினியாவில் உள்ள போர்ட் மோர்ஸ்பிக்கு செல்லும் பிரதமர், அங்கு பப்புவா நியூ கினியாவின் பிரதமருடன் இணைந்து இந்தியா-பசிபிக் தீவுகள் ஒத்துழைப்புக்கான மன்றத்தின்  3-வது உச்சி மாநாட்டை நடத்துவார். இந்தியப் பிரதமர் ஒருவர் பப்புவா நியூ கினியாவுக்கு மேற்கொள்ளும் முதல் பயணம் இதுவாகும்.
அதன்பிறகு, குவாட் உச்சி மாநாட்டில் பங்கேற்பதற்காக, ஆஸ்திரேலியப் பிரதமர் ஆண்டணி அல்பானீஸின் அழைப்பின் பேரில், பிரதமர் மோடி 2023 மே 22-24-ம் தேதிகளில் ஆஸ்திரேலியாவின் சிட்னி நகருக்குச் செல்கிறார். அங்கு அமெரிக்க அதிபர் ஜோ பைடன், ஜப்பான் பிரதமர் கிஷிடா ஃபுமியோ உள்ளிட்டோரைச் சந்திக்கிறார்.
2023 மே 24-ம் தேதியன்று ஆஸ்திரேலிய பிரதமர் அல்பேனீஸ் உடன் பிரதமர் இருதரப்பு சந்திப்பை நடத்தவுள்ளார். முன்னதாக மே 23-ம் தேதியன்று சிட்னியில் நடைபெறும் நிகழ்வில் இந்தியாவில் இருந்து புலம்பெயர்ந்தோருடன் உரையாற்றுவார்.
தொலைதொடர்பு மற்றும் தகவல் தொழில்நுட்ப அமைச்சகம்
பொதுமக்களிடையே நம்பிக்கையை ஏற்படுத்தும் விதமாக செயற்கை நுண்ணறிவு / இயந்திர கற்றல் முறை பற்றிய நேர்மையான மதிப்பீட்டு முறையை தொலைத் தொடர்பு பொறியியல் மையம் தொடங்கியுள்ளது
மத்திய தொலைத் தொடர்புத் துறையின் தொழில்நுட்ப பிரிவான தொலைத் தொடர்பு பொறியியல் மையம், செயற்கை நுண்ணறிவு / இயந்திர கற்றல் குறித்து மக்களிடையே நம்பிக்கையை ஏற்படுத்தும் விதமாக, நேர்மையான மதிப்பீட்டு முறைக்கான விதிமுறைகளை வகுப்பதற்கான கருத்துக்களை கோரியுள்ளது.
சுகாதார சேவை, விவசாயம், நவீன நகரங்கள், நவீன வீடுகள், நிதி, பாதுகாப்பு, போக்குவரத்து, சரக்கு போக்குவரத்து, இயற்கை மொழி நடைமுறை, கண்காணிப்பு போன்ற பல்வேறு துறைகளிலும், செயற்கை நுண்ணறிவு மற்றும் இயந்திர கற்றல் முறை பயன்பாடு பெருமளவுக்கு அதிகரித்து வருகிறது. பல்வேறு அரசுத் துறைகளும், பொது சேவைகளை வழங்கவும், மின்னணு ஆளுகைக்கும் இந்த முறைகளை பயன்படுத்தி வருகின்றன.
செயற்கை நுண்ணறிவு / இயந்திர கற்றல் முறையில் நிலவும் பாரபட்சம், பல்வேறு தார்மீக, சமூக மற்றும் சட்டப் பிரச்சினைகளுக்கு வழிவகுக்கிறது. இவற்றை பயன்படுத்துவோர் இந்த நடைமுறை நியாயமாக இருக்க வேண்டும் என விரும்பும் வேளையில், செயற்கை நுண்ணறிவு / இயந்திர கற்றல் முறை குறிப்பிட்ட சிலவற்றுக்கு சாதகமாக இருப்பதுடன், மற்றவர்களுக்கு பாரபட்சம் காட்டுவதாக உள்ளது. எனவே, பாரபட்சமற்ற அல்லது நியாயமான, பொறுப்புள்ள நடைமுறை ஒன்றை உருவாக்க நடவடிக்கை மேற்கொள்ளப்பட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1801110
ஜவுளித்துறை அமைச்சகம்
ஜவுளித் துறை மேம்பாட்டிற்காக தமிழ்நாட்டிற்கு வழங்கப்பட்ட நிதி மற்றும் பயிற்சி பெற்றவர்களின் விவரம்
நாடாளுமன்றத்தின் மாநிலங்களவையில் கேள்விகளுக்கு பதிலளித்த மத்திய ஜவுளி இணை அமைச்சர் திருமதி தர்ஷனா ஜர்தோசின் கீழ்காணும் தகவல்களை அளித்தார்.
திருத்தப்பட்ட தொழில்நுட்ப மேம்பாட்டு நிதி திட்டத்தின் கீழ் 2020-21-ம் ஆண்டு ரூ 397.28 கோடி மாநிலங்களுக்கு வழங்கப்பட்டுள்ளது. இத்திட்டத்தின் கீழ் தமிழ்நாட்டிற்கு 2018-19-ல் ரூ 10.65 கோடியும், 2019-20-ல் ரூ 32.87 கோடியும், 2020-21-ல் ரூ 48.49 கோடியும் வழங்கப்பட்டுள்ளது.
இத்திட்டத்தின் கீழ் நாடு முழுவதும் 2018-19-ல் ரூ 21.03 கோடியும், 2019-20-ல் ரூ 180.24 கோடியும், 2020-21-ல் ரூ 397.28 கோடியும் வழங்கப்பட்டுள்ளது.
தேசிய கைத்தறி வளர்ச்சி திட்டம் மற்றும் விரிவான கைத்தறி குழு வளர்ச்சி திட்டத்தின் கீழ் தமிழ்நாட்டிற்கு 2018-19-ல் ரூ 5.780 கோடியும், 2019-20-ல் ரூ 0.240 கோடியும் வழங்கப்பட்டுள்ளது.
இத்திட்டத்தின் கீழ் நாடு முழுவதும் 2018-19-ல் ரூ 28.810 கோடியும், 2019-20-ல் ரூ 22.080 கோடியும், 2020-21-ல் ரூ 20.405 கோடியும் வழங்கப்பட்டுள்ளது.
வளர்ச்சி ஆணையர்  அலுவலகத்தின் அனைத்து திட்டங்களின் கீழ் தமிழ்நாட்டிற்கு 2018-19-ல் ரூ 78.23 கோடியும், 2019-20-ல் ரூ 117.92 கோடியும், 2020-21-ல் ரூ 743.16 கோடியும் வழங்கப்பட்டுள்ளது.
இத்திட்டத்தின் கீழ் நாடு முழுவதும் 2018-19-ல் ரூ 8835.80 கோடியும், 2019-20-ல் ரூ 14716.94 கோடியும், 2020-21-ல் ரூ 18704.57 கோடியும் வழங்கப்பட்டுள்ளது.
பட்டு சமக்ரா திட்டத்தின் கீழ் தமிழ்நாட்டிற்கு 2018-19-ல் ரூ 619.91 கோடியும், 2019-20-ல் ரூ 1452.22 கோடியும், 2020-21-ல் ரூ 1437.52 கோடியும் வழங்கப்பட்டுள்ளது.
இத்திட்டத்தின் கீழ் நாடு முழுவதும் 2018-19-ல் ரூ 4585.12 கோடியும், 2019-20-ல் ரூ 14481.08 கோடியும், 2020-21-ல் ரூ 14755.76 கோடியும் வழங்கப்பட்டுள்ளது.
விரிவான ஒருங்கிணைந்த திறன் மேம்பாட்டு திட்டத்தின் கீழ் ஜவுளித்துறையின் பல்வேறு பிரிவுகளில் மொத்தம் 11.14 லட்சம் பேருக்கு பயிற்சியளிக்கப்பட்டுள்ளது. 8.43 லட்சம் நபர்களுக்கு வேலைவாய்ப்பு வழங்கப்பட்டுள்ளது.
தமிழ்நாட்டில் இதுவரை 6337 நபர்களுக்கு பயிற்சி அளிக்கப்பட்டுள்ள நிலையில், 4114 பேர் பயிற்சியில் உள்ளனர் மற்றும் 4738 நபர்களுக்கு வேலைவாய்ப்பு வழங்கப்பட்டுள்ளது.
2020 அக்டோபர் முதல் 2021 ஏப்ரல் வரை செய்யப்பட்ட மொத்த பருத்தி ஏற்றுமதியான 54.83 லட்சம் பேல்களில், 21.97 லட்சம் பேல்கள் சீனாவுக்கு ஏற்றுமதி செய்யப்பட்டுள்ளன. வங்கதேசம், வியட்நாம், இந்தோனேசியா, தாய்லாந்து, ஓமன், துருக்கி, இத்தாலி, மொரீஷியஸ் நாடுகளுக்கும் பருத்தி ஏற்றுமதி செய்யப்பட்டுள்ளது.
ஏப்ரல் 2020 முதல் மார்ச் 2021 வரையிலான பருத்தி நூல் மொத்த ஏற்றுமதியான 980 மில்லியன் கிலோவில், 275 மில்லியன் கிலோ சீனாவுக்கு ஏற்றுமதி செய்யப்பட்டுள்ளது. வங்கதேசம், வியட்நாம், பெரு, போர்ச்சுகல், எகிப்து, கொரியா, கொலம்பியா, துருக்கி ஆகிய நாடுகளுக்கும் பருத்தி நூல் ஏற்றுமதி செய்யப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1740345
https://pib.gov.in/PressReleasePage.aspx?PRID=1740346
https://pib.gov.in/PressReleasePage.aspx?PRID=1740344
பிரதமர் அலுவலகம்
விநாயகர் சதுர்த்தியையொட்டி மக்களுக்கு பிரதமர் வாழ்த்து
விநாயகர் சதுர்த்தியையொட்டி மக்களுக்கு பிரதமர் திரு நரேந்திர மோடி வாழ்த்துத் தெரிவித்துள்ளார்
i
The Prime Minister, Shri Narendra Modi, has greeted the people on the occasion of Ganesh Chaturthi.
“सभी देशवासियों को पावन पर्व गणेश चतुर्थी की ढेर सारी शुभकामनाएं। गणपति बाप्पा मोरया! Wishing everyone a blessed Ganesh Chaturthi”, the Prime Minister said.
ஒவ்வொருவருக்கும் விநாயகர் சதுர்த்தி வாழ்த்துக்கள் என பிரதமர் தெரிவித்துள்ளார்.
Narendra Modi
✔@narendramodi
ஒவ்வொருவருக்கும் விநாயகர் சதுர்த்தி வாழ்த்துக்கள்
सभी देशवासियों को पावन पर्व गणेश चतुर्थी की ढेर सारी शुभकामनाएं। गणपति बाप्पा मोरया!
Wishing everyone a blessed Ganesh Chaturthi.
(Visitor Counter : 68
சாலைப் போக்குவரத்து மற்றும் நெடுஞ்சாலைத்துறை அமைச்சகம்
புதிய இந்தியாவுக்கு புதிய கண்ணோட்டம் வழங்கும் வரலாற்று பட்ஜெட் என திரு.நிதின் கட்கரி புகழாரம்
மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு.நிதின் கட்கரி, புதிய இந்தியாவுக்கு புதிய கண்ணோட்டம் வழங்கும் வரலாற்றுச் சிறப்புமிக்க பட்ஜெட் என பாராட்டியுள்ளார். இது 21 ஆம் நூற்றாண்டுக்கு சரியான பொருளாதார தொலைநோக்கு வழங்கும் பட்ஜெட் என்றும், இதற்கான முன்னுரிமை பட்ஜெட்டில் தீர்மானிக்கப்பட்டுள்ளது என்றும் அவர் கூறியுள்ளார். ஷெல்யூட்டு பிரிவினர், பழங்குடியினர், விவசாயிகள், கிராமப்புற இந்தியா, வேளாண் இந்தியா, பழங்குடியின இந்தியா உள்ளிட்ட அனைத்துப் பிரிவினருக்கும் உயர் முன்னுரிமை இந்தப் பட்ஜெட்டில் அளிக்கப்பட்டுள்ளது என்று திரு.கட்கரி தெரிவித்துள்ளார். உள்கட்டமைப்புக்கு இரண்டாவது உயர் முன்னுரிமை அளிக்கப்பட்டுள்ளது என்று கூறிய அமைச்சர், ஏற்கனவே பாரத் மாலா, சாகர் மாலா திட்டங்களில் பணியாற்றிய தமக்கு இப்போது புதிய திட்டமான பர்வதமாலாவில் பணியாற்ற வாய்ப்பு கிடைத்திருப்பது குறித்து தாம் மகிழ்ச்சியடைவதாக தெரிவித்துள்ளார். ரோப்வே, கேபிள் கார் ஆகியவை நாட்டின் மலைப்பகுதிகளுக்கு பெரும் பரிசு என்று அவர் குறிப்பிட்டுள்ளார். அதிக வேலைவாய்ப்பை உருவாக்க வாய்ப்பு இருப்பதால் பொருட்கள் போக்குவரத்து மட்டுமல்லாமல் சுற்றுலாவுக்கும் முக்கியத்துவம் அளிக்கப்பட்டுள்ளதாக அவர் தெரிவித்தார். பிரதமரின் புதிய தொலைநோக்கை பட்ஜெட் பிரதிபலிப்பதாக கூறியுள்ள அவர், நாட்டுக்கு இந்த அற்புதமான பட்ஜெட்டை வழங்கியதற்காக நிதியமைச்சருக்கு நன்றி தெரிவித்துள்ளார்.
••••
(Visitor Counter : 108